ফিলিপ হিউজ
ফিলিপ জোয়েল হিউজ (ইংরেজি: Phillip Joel Hughes; জন্ম: ৩০ নভেম্বর, ১৯৮৮ - মৃত্যু: ২৭ নভেম্বর ২০১৪) ছিলেন অস্ট্রেলিয়ান টেস্ট এবং একদিনের আন্তর্জাতিক (ওডিআই) ক্রিকেটার; যিনি ২০১৩ সালের হিসাব অনুয়ায়ী, দক্ষিণ অস্ট্রেলিয়া এবং ওরচেস্টারশায়ার হয়ে ঘরোয়া ক্রিকেট খেলেছেন। তিনি মাত্র ২০ বছর বয়সে ২০০৯ সালে টেস্ট ক্রিকেটে অভিষেক হওয়ার আগে নিউ সাউথ ওয়েলসের সাথে দুটি সিজনের জন্য খেলেন এবং ​​বা-হাতি উদ্বোধনী ব্যাটসম্যান হিসেবে জাতীয় দলে উদ্বোধনী ব্যাটসম্যান হিসেবে ব্যাটিং করতেন। হিউজের শর্ট বল খেলার দূর্বলতার কারণে ইংল্যান্ডে অনুষ্ঠিত ২০০৯ সালের অ্যাশেজ সিরিজ চলাকালিন সময়ে টেস্ট ম্যাচ থেকে বাদ পড়ে যান এবং শেন ওয়াটসন তার জায়গায় স্থলাভিষিক্ত হন। তাকে পুনরায় ২০১০ সালের জানুয়ারিতে পাকিস্তানের বিরুদ্ধে এবং ২০১০ সালের মার্চে নিউজিল্যান্ড বিরুদ্ধে টেস্ট স্কোয়াডে অন্তর্ভুক্ত করা হয়। যেখানে তিনি দ্বিতীয় ইনিংসে রান তাড়া করতে নেমে ৮৬* রানে অপরাজিত থাকেন।